REGOLAMENT TAL-KUMMISSJONI (KE) Nru 1283/2005
tat-3 ta' Awissu 2005
li jemenda l-Anness I tar-Regolament tal-Kunsill (KE) Nru 866/2004 dwar reġim li jaqa’ taħt l-Artikolu 2 tal-Protokoll Nru 10 għall-Att ta’ l-Adeżjoni
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat il-Protokoll 10 dwar Ċipru għall-Att rigward il-kondizzjonijiet ta’ l-adeżjoni tar-Repubblika Ċeka, ir-Repubblika ta' l-Estonja, ir-Repubblika ta’ Ċipru, ir-Repubblika tal-Latvja, ir-Repubblika tal-Litwanja, ir-Repubblika ta' l-Ungerija, ir-Repubblika ta’ Malta, ir-Repubblika tal-Polonja, ir-Repubblika tas-Slovenja u r-Repubblika Slovakka u l-aġġustamenti għat-Trattati li fuqhom hija stabbilita l-Unjoni Ewropea (1),
Wara li kkunsidrat ir-Regolament tal-Kunsill (KE) Nru 866/2004 tad-29 ta’ April 2004 dwar reġim li jaqa’ taħt l-Artikolu 2 tal-Protokoll Nru 10 għall-Att ta’ Adeżjoni (2), u b’mod partikolari l-Artikolu 9 tiegħu,
Billi:
(1)
L-Anness I għar-Regolament tal-Kunsill (KE) Nru 866/2004 jistipula lista ta’ postijiet li minnhom jaqsmu persuni u prodotti jistgħu jaqsmu l-fruntiera bejn iż-żoni li huma taħt kontroll effettiv tal-Gvern tar-Repubblika ta’ Ċipru u dawk iż-żoni li fihom il-Gvern tar-Repubblika ta' Ċipru ma jerċitax kontroll effettiv.
(2)
Wara ftehim dwar il-ftugħ ta’ postijiet ġodda li minnhom taqsam il-fruntiera f’Kata Pyrgos u f’Kokkina jinħtieġ li jiġi adottat l-Anness I.
(3)
Il-Gvern tar-Repubblika ta' Ċipru aċċetta dan l-adattament.
(4)
Il-Kamra tal-Kummerċ Turko-Ċiprijotta ġiet ikkonsultata dwar dan is-suġġett,
ADOTTAT DAN IR-REGOLAMENT
Artikolu 1
L-Anness I għar-Regolament (KE) Nru 866/2004 jinbidel b'dan li ġej:
“ANNESS I
Lista ta’ postijiet li minnhom taqsam il-fruntiera msemmija fl-Artikolu 2(4)
-
Agios Dhometios
-
Astromeritis - Zodhia
-
Kata Pyrgos - Karavostasi
-
Kata Pyrgos - Kokkina
-
Kokkina - Pachyammos
-
Ledra Palace
-
Ledra Street”
Artikolu 2
Dan ir-Regolament jidħol fis-seħħ fit-tielet jum wara l-jum l-pubblikazzjoni tiegħu fil-Ġurnal Uffiċjali ta' l-Unjoni Ewropea.
Dan ir-Regolament jorbot fl-intier tiegħu u japplika direttament fl-Istati Membri kollha.
Magħmul fi Brussell, nhar it-3 ta' Awissu 2005.